ম্যাচ জিতে ব্যাটার-বোলারদের ভূয়সী প্রশংসা রাহানের

ওয়েব ডেস্ক : শনিবার কেকেআরের (KKR) কাছে হেরেছে গুজরাত টাইট্যান্স (Gujrat Titans)। তার পরে নিজে হতাশা লুকাননি শুভমন গিল (Subhman Gill)। কারণে প্রথম ইনিংসে একাধিক ফিল্ডিং মিস হয়েছে। ছেড়েছে চারটি ক্যাচও। যার ফল ভুগতে হয়েছে গোটা দলকে। দু’বার জীবন দান পেয়েছিলেন ফিন অ্যালন। যার ফলে ৩৫ বলে ৯৩ রান করেন তিনি।

আর ম্যাচ শেষে গিল বলেন, আমাদের ফিল্ডিং আরও ভালো হতে পারত। আমরা নিজেদের একটি মানদণ্ড ঠিক করেছি, আর সহজ ক্যাচগুলি ফেলার পর আমরা ম্যাচ জেতার যোগ্য ছিলাম না। মূলত তিনি বুঝিয়ে দিয়েছেন, ফিল্ডাররা ক্যাচ ফেলার কারণেই এই ম্যাচ হারতে হয়েছে তাঁদেরকে।

আরও খবর : আইপিএল ফাইনালে আমন্ত্রিত পিসিবি প্রধান?

এদিকে এই ম্যাচ জিতে তালিকায় সাত নম্বর স্থানে উঠে এসেছে কেকেআর (KKR)। পয়েন্ট ১১। কেকেআরের হাতে রয়েছে আরও দু’টি ম্যাচ। ফলে প্লে অফে যেতে হলে বাকি দু’টি ম্যাচও জিততে হবে। কিন্তু, প্লে অফে যাওয়ার সম্ভাবনা প্রায় নেই বললেই চলে। তাও এ নিয়ে অন্যান্য দলের দিকে তাকিয়ে থাকতে হচ্ছে রাহানেদের।

এদিকে গতকালের ম্যাচ শেষে অজিঙ্ক রাহানে (Ajinkya Rahane) বলেছেন, দারুণ ম্যাচ হয়েছে, দুই পয়েন্ট পেয়ে খুব খুশি। ব্যাটাররা অসাধারণ খেলেছেন। সঙ্গে বলেছেন, গুজরাতের বোলিং শক্তিশালী ছিল। কিন্তু, ব্যাটারদের এভাবে নেমে আধিপত্য করতে দেখা সত্যিই দারুণ। এর পাশাপাশি সুনীল নারিন ও বরণ চক্রবর্তীর প্রশংসা করেছেন তিনি। বলেছেন, “দলে সুনীল নারিন থাকলে অধিনায়কত্ব অনেক সহজ হয়ে যায়। বরুণ চক্রবর্তীর পায়ে ব্যথা ছিল, তবুও যেভাবে খেলেছে, তার জন্যও ওকে কৃতিত্ব দিতেই হবে।”